Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: — a közalkalmazottak jogállásáról szóló 1992. évi XXXIII. törvény mellékletében a besorolásra és illetményrendszerre vonatkozó előírásait,
Paragraph Index: 934

2001. november 28-i és december 7-i üléseiről A november 28-i ülésen: Napirend előtti felszólalásában a munkaadói oldal kifogásolta, hogy a jogalkotásról szóló törvénynek megfelelően a Kormány nem adott lehetőséget a társadalmi szervezetek és az alapítványok nyilvántartásba vételére vonatkozó rendelet módosításáról, valamint egyes cég csőd- és felszámolási eljárási rendelkezések törvénymódosítási javaslatának véleményezésére. A kormányzati oldal visszautasította a munkaadói oldal felvetését tekintettel arra, hogy a vonatkozó törvényjavaslatot szeptember hónap folyamán — a szociális partnerek kérésének megfelelően — véleményezésre átadta. A munkavállalói oldalnak a törvényjavaslattal kapcsolatban megfogalmazott észrevételeit a kormányzati oldal az OMT ülésén megválaszolta.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes